OzLabs/hebrew-wiki-articles huggingface dataset:
Ridin'

"Ridin" הוא שיר של הראפר האמריקאי קמיליונר בהשתתפות הראפר האמריקאי קרייזי בון מבון ת'אגס אן הרמוני, שיצא לאור ב-12 בנובמבר 2005, כסינגל השני מתוך אלבום הבכורה של קמיליונר, The Sound of Revenge (2005).<ref></ref> השיר הופק על ידי צמד מפיקי ההיפ הופ פליי-אן-סקילז, והוא מדבר על אפיון גזעי ואלימות משטרתית, בנוסף לסטריאוטיפים על כך שאפרו-אמריקאים נוסעים ברכב עם סמים וסחורות אחרות מבפנים.

==וידאו קליפ==
הווידאו קליפ מציג שוטרים מנצלים לרעה את סמכויותיהם. הוא מצמיד פעולות המשטרה עם סצנות האבקות מקצועית כדי להראות כיצד המשטרה מתייחסת לכאורה לחשודים. הקליפ, שצולם ביוסטון, כולל הופעות של טום ליסטר ג'וניור, ויש בון, לייזי בון, פליי-אן-סקילז, צ'ינגו בלינג, או ג'י רון סי, ביג טאק, ואחיו הצעיר של קמיליונר, ראסק.

==קבלה==
בטקס פרסי גראמי ה-49, "Ridin'" זכה בקטגוריית ביצוע הראפ הטוב ביותר של צמד/להקה וקיבל מועמדות לקטגוריית שיר הראפ הטוב ביותר. הוא זכה בקטגוריית קליפ הראפ הטוב ביותר בפרסי הווידאו קליפים של MTV ב-2006. השיר דורג במקום השלישי ברשימת "100 השירים הטובים ביותר מ-2006" של רולינג סטון ובמקום השישי ברשימת "100 הווידאו קליפים המובילים מ-2006" של BET. זה היה הרינגטון הנמכר ביותר ב-2006, עם 3.2 מיליון מכירות.<ref></ref>

==הצלחה מסחרית==
"Ridin'" נכנס למקום ה-88 במצעד בילבורד הוט 100 בשבוע של 25 בפברואר 2006.<ref name="Budging"></ref> שמונה שבועות לאחר מכן, קפץ שמונה מקומות מהמקום ה-12 למקום הרביעי בשבוע של 29 באפריל 2006, ונשאר בו לשני שבועות.<ref name="Powter"></ref><ref name="Rihanna"></ref> השיר הביא לקמיליונר את השיר הראשון בקריירה שלו שהגיע למקום הראשון. זה היה השיר הראשון של קרייזי בון במקום הראשון בהוט 100 כאמן סולו והראשון שלו בכללי בעשור, מאז שהשיר "The Crossroads" של בון ת'אגס אן הרמוני צעד כשמונה שבועות במקום הראשון. "Ridin'" נשאר בבילבורד הוט 100 לשלושים ואחד שבועות.<ref></ref> בניו זילנד, השיר נכנס למקום השלישי, ולאחר מכן קפץ לשיאו במקום השני בשבוע לאחר מכן ונשאר בו לשבעה שבועות. השיר הגיע בשיאו למקום השני בממלכה המאוחדת, כאשר דורג מתחת ל-"Hips Don't Lie" של שאקירה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×6
| 60,000
|-
! דנמרק (IFPI Danmark)
| זהב
| 4,000
|-
! גרמניה (BVMI)
| פלטינה
| 300,000
|-
! ניו זילנד (RMNZ)
| זהב
| 5,000
|-
! שוודיה (GLF)
| זהב
| 10,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| זהב
| 500,000
|}

==קישורים חיצוניים==

==הערות שוליים==

קטגוריה:שירי 2005
קטגוריה:סינגלים מ-2005
קטגוריה:שירים באנגלית
קטגוריה:שירים נגד שנאת זרים וגזענות
קטגוריה:שירים על אלימות משטרתית
קטגוריה:שירים על בית סוהר
קטגוריה:שירי היפ הופ אמריקאיים
קטגוריה:מוזיקה: תופעות אינטרנט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בארצות הברית
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:שירי פלטינה בגרמניה
קטגוריה:שירי פלטינה מרובעת ומעלה בקנדה
כיבוש אל-אחסא

אל-אחסא הוא נווה מדבר, בחצי האי ערב, שנכבש על ידי הכוחות הסעודים של אבן סעוד והאל-אח'ואן באפריל 1913<ref name=":0">חביב, ג'ון ס. (1978-01-01). [https://books.google.co.il/books?id=wthtAAAAMAAJ&q=1913&redir_esc=y לוחמי האסלאם של אבן סעוד: אח'ואן נג'ד ותפקידם ביצירת הממלכה הסעודית, 1910-1930]. בריל. עמ' 13. </ref> מידי חיל מצב של האימפריה העות'מאנית ששלטה באזור מאז 1871.<ref>[https://books.google.co.il/books?id=kQN6q16dIjAC&q=al-hasa+ottoman&pg=PA211&redir_esc=y עמ' 63, 124]</ref>

מנהיגי הקהילה הדתית השיעית של אל-אחסא ניהלו משא ומתן על כניעה והכרה בסמכות הפוליטית הסעודית בתמורה לסלחנות וחופש דת, שהעניק בזמנו אבן סעוד.

העות'מאנים הכירו במהירות באובדן של אל-אחסא, והכירו באל-אחסא ובנג'ד תחת שלטונו של אבן סעוד.<ref name=":0" />

== הערות שוליים ==

קטגוריה:מלחמות ערב הסעודית
קטגוריה:ערב הסעודית: היסטוריה
קטגוריה:מלחמות האימפריה העות'מאנית
קטגוריה:1913
אברהם צהלון

אברהם בן יצחק צהלון (נולד ב-1568/9)<ref name=":1"></ref><ref name=":2" /> היה רב ומקובל בצפת ובבגדאד במאה ה-16.

== ביוגרפיה ==
נולד בשנת 1568 בערך ליצחק ולבתו (או נכדתו) של יצחק קארו.<ref name=":2">אברהם הלל, מבוא לספר ישע אלוהים, ירושלים תשע"ח</ref><ref></ref><ref name=":1" /> גדל בצפת<ref></ref> משם נסע ולבסוף התיישב בבגדאד בשנת שכ"ג.<ref name=":3"></ref> על נדודיו כתב:

בבגדאד, בעזרת ספרייתו הפרטית של הגביר יצחק טיבה שפתח בפניו את ביתו, ישב וחיבר את ספריו.<ref></ref><ref name=":3" /> ספרו מרפא לנפש, בו פירושים של צהלון על העתקות של תיקוני האר"י לעבירות שונות, צוטט על ידי מקובלים רבים בדורות שאחריו,<ref></ref> וממנו עיבד, בתוספת קונטרסים אחרים, מנחם עזריה מפאנו את חיבורו "תיקוני תשובה".<ref></ref> ספר זה היה הראשון שנדפס מבית מדרשו של האר"י.<ref name=":0"></ref> כרבים מרבני צפת בדורו, חיבר גם הוא פירוש על מגילת אסתר.<ref>מאיר בניהו, ההגות שבפירושי המגילות לרבי אלישע גאליקו, בתוך: אסופות: ספר שנה למדעי היהדות, ספר רביעי, ירושלים: יד הרב נסים, ה'תש"נ, עמ' עה</ref> צהלון מצוטט בספר חמדת ימים בכינוי נר"ו.<ref></ref> מחלוקת בנוגע לשטר חוב שנמצא בידי יורשיו נזכרת בשו"ת המבי"ט.<ref>חלק ג' סימן ל"ה</ref><ref></ref>

== חיבוריו ==
* יד חרוצים (ונציה שנ"ה) - על לוח השנה, דרכי קביעת הלוחות וסדרי לוחות הנוצרים והמוסלמים.
* ישע אלוהים (ונציה שנ"ה) - פירוש על מגילת אסתר. צהלון התחיל לחברו בבגדד בשנת שנ"ב.
* מרפא לנפש (ונציה שנ"ה) - הנחיות לתשובה ותיקון עבירות מהאר"י עם פירוש ודרוש לדרכי היראה והתשובה.<ref name=":0" />

== לקריאה נוספת ==
* אברהם הלל, מבוא לספר ישע אלוהים, ירושלים תשע"ח
* אליקים כרמולי, תולדות גדולי ישראל, 1828, עמ' קו

== קישורים חיצוניים ==

<div style="direction: ltr;">
* 
</div>
* 

=== ספריו ===
* 
* 
* 
* 
* 
* 

== הערות שוליים ==

קטגוריה:פרשני מגילת אסתר
קטגוריה:ילידי המאה ה-16
קטגוריה:אנשי היישוב הוותיק ילידי ארץ ישראל
קטגוריה:מקובלים
קטגוריה:אנשי היישוב הוותיק ילידי ארץ ישראל במאה ה-16
U Remind Me

"U Remind Me" הוא שיר של הזמר האמריקאי אשר. השיר נכתב על ידי אניטה מקלוד ואדמונט "אדי האסל" קלמנט והופק על ידי קלמנט ביחד עם הצמד ג'ימי ג'אם וטרי לואיס עבור אלבום האולפן השלישי של אשר, 8701 (2001).

==רקע==
"U Remind Me" נכתב על ידי אדמונד "אדי האסל" קלמנט ואחותו אניטה מקלוד ותוכנן להיות מוקלט על ידי האסל צ'יילד של קלמנט בשלב מסוים.<ref name="BMI"></ref> כשהמנהל שלו מארק פיטס, אז סגן נשיא A&R באריסטה רקורדס, החל לקנות את ההדגמה שלהם לשיר, זה נפל בידו של LA ריד שחשב שזה יהיה שיר מצוין לאלבום האולפן השלישי של אשר.<ref name="BMI"/> בעוד שקלמנט הודה ש"קשה לשחרר את השיר", ריד הבטיח להם שהשיר ייבחר כסינגל הראשון מהאלבום 8701,<ref name="BMI"/> ושלח את הרצועה לג'ימי ג'אם וטרי לואיס כדי לשפץ חלקים ממנו.<ref name="MTV_June 12, 2001"></ref> בראיון לחדשות MTV, ג'ימי ג'אם הגיב: "זה נגמר בשיר המושלם עבור אשר. הקצב וכל מה שכבר היה מגניב. כל מה שעשינו זה לנסות להעלות את הקול. רציתי שאנשים ישמעו את אשר לשיר ויאמרו, 'הילד הזה יכול לשיר'. אנחנו כבר יודעים שהוא יכול לרקוד, ויש לו את הסגנון ואת כל העניין הזה, אבל אני רוצה שאנשים פשוט יאמרו, 'הוא יכול לשיר'".

==וידאו קליפ==
הווידאו קליפ לשיר "U Remind Me" בוים על ידי דייב מאיירס וצולם בלוס אנג'לס באפריל 2001.<ref></ref> הווידאו כלל דמויות דומות לזמרות מיה, ברנדי וטמיה (השחקנית נטשה ויליאמס), וכן את הזמרת האמיתית רוזונדה "צ'ילי" תומאס מלהקת TLC בסוף הקליפ, על מנת להמחיש את הנושא של הנשים שמזכירות לו את מערכות היחסים הקודמות שלו.<ref name="NME"></ref> הסיפור שהוצג בקליפ "U Remind Me" נמשך בווידאו קליפים "U Got It Bad" ו-"U Don't Have to Call", כאשר תומאס שיחקה את אותו התפקיד גם בהם.<ref name="mtv_February 6, 2002"></ref> נכון למאי 2024, הווידאו קליפ ביוטיוב צבר מעל 100 מיליון צפיות.<ref>[https://www.youtube.com/watch?v=Bxau9B3jOHM Usher - U Remind Me (Official Music Video)].YouTube</ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! בלגיה (BEA)
| זהב
| 25,000
|-
! דנמרק (IFPI Danmark)
| זהב
| 45,000
|-
! ניו זילנד (RMNZ)
| זהב
| 5,000
|-
! שוודיה (GLF)
| זהב
| 15,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2001
קטגוריה:סינגלים מ-2001
קטגוריה:שירי אשר
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בניו זילנד
קטגוריה:שירי פלטינה בממלכה המאוחדת
קטגוריה:שירי פלטינה כפולה באוסטרליה
קטגוריה:שירי פלטינה כפולה בארצות הברית
מחשבות ותפילות

"מחשבות ותפילות" (באנגלית: Thoughts and prayers) הוא ביטוי נפוץ בארצות הברית ובמדינות נוספות להבעת תנחומים לאחר מקרים כמו אסון טבע או ירי המוני. הובעה ביקורת על השימוש ביטוי זה, שמביע תנחומים מבלי להציע דרכי פעולה אקטיביות.

==היסטוריית שימוש==
הביטוי "מחשבות ותפילות" הוא ביטוי תנחומים מקובל המביע חמלה, נחמה ועידוד. לדוגמה, ג'ו מאזולה השתמש בביטוי זה כדי להביע אהדה לישראל לאחר מתקפת הפתע ב-7 באוקטובר, וגם מינסוטה ויקינגס השתמשו בביטוי זה להבעת הזדהות ותנחומים.

קיים תיעוד לשימוש בביטוי לפחות משנת 1999, לאחר הטבח בתיכון קולומביין. בין המקרים שבהם נעשה שימוש בביטוי זה נמנים אסונות הטבע הוריקן קתרינה, רעידת האדמה בכרייסטצ'רץ' (2011), רעידת האדמה בפואבלה (2017) והוריקן מריה. כמו כן נעשה שימוש בביטוי כתנחומים למשפחות של קורבנות ירי המוני, בהם פיגועי נובמבר 2015 בפריז, פיגוע הירי במועדון הלהט"ב באורלנדו, הירי בלאס וגאס והטבח בתיכון דאגלס.

דונלד טראמפ, בזמן כהונתו כנשיא ארצות הברית, השתמש פעמים רבות בביטוי "מחשבות ותפילות" או "תפילות ותנחומים", בין השאר לאחר ההתקפה על חברי הקונגרס בווירג'יניה 2017 ולאחר הירי במשרדי קפיטל גאזט.

סקוט מוריסון, שהיה ראש ממשלת אוסטרליה, השתמש בביטוי זה לניחום קורבנות גל השרפות באוסטרליה (2019–2020) וספג ביקורת על ניסיונו להידמות לפוליטיקאים אמריקאים.

==שימוש אקטיבי==
בארצות הברית, לאחר מקרים של אסון טבע או ירי המוני, לעיתים קרובות מתפרסמת קריאה "לא להסתפק במחשבות ותפילות" אלא להגיע לתרום דם או לספק סיוע הומניטרי או סיוע כלכלי לקורבנות ולמשפחותיהם.

==ביקורת==
למרות שהביטוי "מחשבות ותפילות" הפך לביטוי תנחומים שגור, רבים מתחו עליו ביקורת וטענו שהוא סוג של סלקטיביזם, ונטען שאדם המשתמש בביטוי זה מביע תמיכה באמצעות מאמץ מינימלי, ללא מחויבות כלשהי.

ביקורת רבה כלפי השימוש בביטוי זה קיימת ביחס לחוקי הנשק בארצות הברית, ובפרט כלפי פוליטיקאים המתנגדים לשינוי חוקי הנשק אך משתמשים בביטוי זה לאחר אירועי ירי המוני. לדוגמה, לאחר הירי בבאפלו (2022) אמר פיל מרפי על הפוליטיקאים המתנגדים לשינוי חוקי הנשק: "אני חושב שכל אחד מהם יודע לאן הם יכולים לדחוף את המחשבות והתפילות שלהם."

באותו אופן, לאחר הטבח בבית הכנסת בפיטסבורג הגיבו פוליטיקאים רבים ב"מחשבות ותפילות", אך מושל פנסילבניה טום וולף התייחס גם לקלות שבה ניתן לרכוש נשק בארצות הברית, וג'ונתן גרינבלאט, מנכ"ל הליגה נגד השמצה, ציין שיש לפעול גם נגד העלייה במקרי האנטישמיות בארצות הברית.

לאחר הירי בבית הספר היסודי רוב נעשה בביטוי "מחשבות ותפילות" שימוש סאטירי בכנס של איגוד הרובאים הלאומי האמריקאי ביוסטון, טקסס.

==קישורים חיצוניים==

==הערות שוליים==

קטגוריה:ביטויים
קטגוריה:ארצות הברית: תרבות
דום ימי הביניים

דום ימי הביניים (באנגלית: Doom: The Dark Ages) הוא משחק וידאו בזיכיון דום שמפותח על ידי חברת id Software ועתיד לצאת במהלך 2025 למחשב, פלייסטיישן 5 ו-Xbox Series X/S על ידי חברת Bethesda Softworks. המשחק נחשף לציבור בתערוכת Xbox Games Showcase ב-9 ביוני 2024.<ref></ref><ref></ref> המשחק הוא משחק פריקוול לסדרת האתחול של זיכיון דום, שהחלה עם יציאת המשחק דום 2016, והן משחק המשך לדום 64, כאשר מבחינה עלילתית הוא משמש מעין נקודת חיבור בין הסדרה הקלאסית (דום, דום II ודום 64) לבין סדרת האתחול.

== רקע עלילתי ==
עלילת המשחק, המתרחשת בתקופת הזמן שעבר בין עלילת דום 64 לבין עלילת דום (2016), סובבת סביב גיבור המשחק, נחת חלל המכונה "Doomguy" או "דום סלייר" במהלך שהותו במימד החוצני "ארג'נט דינור", שם הוא מגויס למסדר האבירים "Night Sentinels". עד מהרה, הופך נחת החלל מכדור הארץ לתקוותה האחרונה של תרבות הנמצאת בסכנת הכחדה מתמדת מידי כוחות האופל של הגיהנום.

== פיתוח ==
בפיתוח המוקדם של המשחק קיבל את שם הקוד "שנת אפס". העבודה החלה על המשחק בשנת 2020. על פי דיווח בשנת 2023, המשחק הוא בהשראת ימי הביניים.<ref></ref> בספטמבר 2023, קיומו של המשחק הודלף באמצעות מסמכי FTC.<ref></ref>

בתחילת 2024 החלה להסתובב שמועה על משחק חדש בעקבות הסימן המסחרי החדש של Bethesda "IDKFA", שהוא ריזכור לצ'יט (קוד) ידוע בסדרה. באפריל, 2024, טום וורן מ-The Verge דיווח שמיקרוסופט תצא בהכרזה על דום חדש בהמשך השנה.זה אושר בחודש שלאחר מכן ב-Insider Gaming, שדיווח כי המשחק יוכרז בתערוכת Xbox Games Showcase 2024.<ref></ref>

ביוני 2024 החברה הודיע באפון רשמי כי המשחק ישוחרר בשנת 2025.<ref></ref>

==קישורים חיצוניים==
* 
* 

== הערות שוליים ==

קטגוריה:מוצרים עתידיים: משחקים
קטגוריה:משחקי וידאו משנת 2024
קטגוריה:משחקי פלייסטיישן 5
קטגוריה:משחקי Xbox Series X/S
קטגוריה:משחקי Windows
קטגוריה:דום
Family Affair

"Family Affair" הוא שיר של הזמרת האמריקאית מרי ג'יי בלייג'. הוא נכתב על ידי בלייג', אחיה ברוס מילר, קמארה קמבון, מייקל אליזונדו, והמפיק ד"ר דרה עבור אלבום האולפן החמישי שלה, No More Drama (2001).

הסינגל הגיע למקום הראשון במצעד הבילבורד הוט 100 למשך 6 שבועות החל מ-3 בנובמבר 2001, והפך לסינגל הראשון והיחיד של בלייג' שהגיע למקום הראשון, וגם לסינגל הראשון שלה שהגיע לעשירייה הראשונה במצעדים מזה חמש שנים. זה היה השיר השני בגודלו בשנות ה-2000 בארצות הברית וה-99 הגדול מכל הזמנים במדינה נכון ל-2018. רולינג סטון דירג אותו במקום ה-95 ברשימת 100 השירים הטובים ביותר של שנות ה-2000.<ref></ref> מחוץ לארצות הברית, השיר הגיע למקום הראשון בצרפת ולעשירייה הראשונה ב-14 מדינות נוספות באירופה ובאוקיאניה, והגיע למקום השני במצעד אירופה הוט 100.

==רקע==
ד"ר דרה יצר גרסה ראשונית של ההפקה של "Family Affair" באולפן ב-13 בספטמבר 2000, עם נגן בס ונגן קלידים.<ref name="ugsol"></ref> המהנדסים שלו כינו את הגרסה הזו "Fragile" למטרות תיעוד.<ref name="ugsol" /> בסוף 2000, הוא שלח את ההפקה לבלייג'.<ref name="ugsol" />

בלייג' הקליטה את הקולות לפי המילים שנכתבו על ידי מילר, קמבון ואליזונדו.<ref name="ugsol" /> כמה שבועות לאחר מכן, ב-10 בינואר 2001, חלק קרוב לגרסה הסופית אבל ללא מילים של "Fragile" הועבר מפורמט דיגיטלי לאנלוגי ושמו שונה ל-"Family Affair".<ref name="ugsol" /> בסוף מאי או תחילת יוני 2001, על פי הצעת ד"ר דרה, בלייג' הוסיפה גשר לשיר שהמילים בו נכתבו רק על ידה. רמיקס עם הראפרים ג'יידאקיס ופאבולוס מופיע בסינגל התקליטור האמריקאי.

==וידאו קליפ==
הווידאו קליפ לשיר, שבוים על ידי דייב מאיירס, מתחיל עם בלייג' במועדון לילה, לובשת בגדים חושפניים. הקליפ צולם במועדון בשנת 2001.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! בלגיה (BEA)
| זהב
| 25,000
|-
! דנמרק (IFPI Danmark)
| זהב
| 45,000
|-
! צרפת (SNEP)
| זהב
| 250,000
|-
! ניו זילנד (RMNZ)
| זהב
| 5,000
|-
! שוודיה (GLF)
| זהב
| 15,000
|-
! שווייץ (IFPI Switzerland)
| פלטינה
| 40,000
|-
! הממלכה המאוחדת (BPI)
| פלטינה
| 600,000
|}

==קישורים חיצוניים==

==הערות שוליים==

קטגוריה:שירי 2001
קטגוריה:סינגלים מ-2001
קטגוריה:שירי מרי ג'יי בלייג'
קטגוריה:שירים באנגלית
קטגוריה:שירים שהופקו על ידי ד"ר דרה
קטגוריה:וידאו קליפים שבוימו על ידי דייב מאיירס
קטגוריה:שירי דאנס אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של SNEP
A Tout le Monde

"A Tout le Monde" הוא שיר של להקת ההבי מטאל האמריקאית מגאדת', שהופיע באלבום האולפן שלהם Youthanasia משנת 1994. השיר יצא לאור כסינגל בפברואר 1995 דרך חברת התקליטים קפיטול רקורדס. מאוחר יותר השיר הופץ מחדש תחת השם "À Tout le Monde (Set Me Free)", בהשתתפות כריסטינה סקביה מלהקת לקונה קויל, באלבום האולפן של מגאדת' משנת 2007, United Abominations. הפזמון של השיר, "à tout le monde, à tous mes amis, je vous aime, je dois partir" (בצרפתית: "לכולם, לכל החברים שלי, אני אוהב אותכם, אני חייב ללכת"), עורר מחלוקת לאחר האשמות כי הוא תומך בהתאבדות.

== מילים ולחן ==
הקליפ לשיר "A Tout le Monde" נאסר להקרנה על ידי MTV, שטענו כי הוא תומך בהתאבדות.<ref></ref> עם זאת, בריאיון שנערך בסביבות 1994, סולן להקת מגאדת', דייב מאסטיין, הצהיר:<blockquote>זה לא שיר התאבדות. מה זה, זה, אתה, זה כשלאנשים יש אדם אהוב שמת והם מסתיימים בנימה רעה, אתה יודע, הם רוצים שהם יוכלו להגיד להם משהו. אז זו הזדמנות לנפטר להגיד משהו לפני שהוא הולך. וזה היה הרושם שלי ממה שהייתי רוצה לומר לאנשים, אם הייתי אומר, 3 שניות לעשות זאת בחיים לפני מותי הייתי אומר לכל העולם, לכל החברים שלי, אני אוהב את כולכם, ועכשיו אני חייב ללכת. אלה המילים האחרונות שאי פעם אדבר, והן ישחררו אותי. אני לא צריך להגיד שאני מצטער, אני לא צריך להגיד שאני הולך להתגעגע אליך, או שאני אחכה לך. אתם יודעים, אני רק אגיד שאהבתי את כולכם, טובים, רעים, אדישים, אהבתי את כולכם.<ref>Arsenal of Megadeth DVD. Capitol Records. 2006.</ref></blockquote>

== משתתפים ==
גרסת Youthanasia:
* דייב מאסטיין - שירה, גיטרת קצב
* מרטי פרידמן - גיטרה מובילה
* דייוויד אלפסון - גיטרה בס
* ניק מנזה - תופים, כלי הקשה

גרסת United Abominations:
* דייב מאסטיין - שירה, גיטרת קצב
* גלן דרובר - גיטרה מובילה
* ג'יימס לומנזו - גיטרה בס
* שון דרובר - תופים, כלי הקשה
* כריסטינה סקביה - שירה אורחת

==קישורים חיצוניים==

==הערות שוליים==

קטגוריה:שירי 1994
קטגוריה:סינגלים מ-1995
קטגוריה:סינגלים מ-2007
קטגוריה:שירים באנגלית
קטגוריה:שירי מגאדת'
קטגוריה:שירים מרובי שפות
קטגוריה:שירים על מוות
קטגוריה:בלדות משנות ה-1990
קטגוריה:בלדות משנות ה-2000
קטגוריה:סינגלים בהוצאת קפיטול רקורדס
איזה יום היה לי סמואל

"איזה יום היה לי סמואל" הוא שיר של להקת השמחות שיצא לאור בשנת 2001. את השיר כתב והלחין סולן הלהקה, ישראל ברייט. את העיבוד חיברו כל חברי הלהקה.

השיר נכלל באלבום השני של הלהקה "אנשים מספרים" שיצא בשנת 2001.

השיר הפך ללהיט רדום כשבשנת 2024 חזר לתודעה לאחר שהופיע באלפי סרטונים באפליקציית טיקטוק. השיר הגיע למקום ה-90 במצעד ההיטליסט של מאקו.<ref></ref>

==רקע==
סולן הלהקה ישראל ברייט שגם כתב את מרבית שיריה, אסף חומרים שונים שיצרו חברי הלהקה במהלך ההכנות להופעות והנסיעות הממושכות אליהן בכבישי ישראל. בשונה מאלבום הלהקה הראשון השמחות, כתב הפעם ברייט לבדו את כל שירי האלבום, מהם זכו להצלחה הסינגלים "השמן נהיה כריש", "פרצופים" ושיר הנושא. האלבום לא זכה להצלחה רבה כמו האלבום הראשון ולאחריו פורקה באופן לא רשמי הלהקה.

== תוכן השיר ==
הפזמון הוא שיר פופ קצבי, שעוסק ביום שמח שעבר על הדובר בשיר, ובנוי בצורה מחורזת. הדובר מציין שהיה לו "לא יום רגיל, יום עם תרגיל" ו-"לא יום עמוס, יום על הסוס" לאחר שזוגתו הודיעה לו כי השיר החדש שחיבר נכנס לפלייליסט בתחנות הרדיו.

קיימת סברה שהשם סמואל מבוסס על שמו של סמאל מלאך המוות ביהדות, זאת בעוקצנות מסוימת כלפיו.

== אזכורים בתרבות ==
בתחילת 2024 השיר "איזה יום היה לי סמואל" חזר לתודעה בישראל דרך אפליקציית טיקטוק.

השיר הושמע במסיבת הנובה ב-7 באוקטובר 2023 כמחווה לאחד ממשתתפי המסיבה, עומר ונקרט, שנהג להשמיע את השיר במסיבות שארגן ובעקבותיו הועלו סרטונים רבים מהמסיבה לרשתות חברתיות. לאחר שנודע כי ונקרט נחטף, זכו הסרטונים לחשיפה מוגברת והשיר הפך לסאונד פופולרי. לאפליקציה הועלו למעלה מ-1,500 סרטונים בחודשים שלאחר המסיבה שזכו לחשיפה של מאות אלפי צפיות.

== קרדיטים ==
*מילים ולחן: ישראל ברייט
*שירה, פסנתר: ישראל ברייט
*בס, קול שני, קולות: צחי הר נבו
*דרבוקה: סמי בדרה
*תופים: אלעד כהן בונן
*אקורדיון: ויטלי פודולסקי
*כינור: סניה קרויטור
*הפקה מוזיקלית: עובד אפרת
*ניהול אומנותי: יהודה עדר
*עיבוד: השמחות (ברייט, בדרה, פודולסקי, כהן-בונן, הר נבו)
*טכנאי הקלטה: ראובן שפירא
*הוקלט באולפני "זזה"
*מסטרינג: טלי כץ
*עיצוב וצילום: רונן ללנה

== קישורים חיצוניים ==

*
*
* [https://www.nli.org.il/he/items/NNL_MUSIC_AL990040670180205171/NLI איזה יום היה לי סמואל] באתר הספרייה הלאומית
*

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירים בעברית
צ'ארלי דוב קטן

צ'ארלי דוב קטן (באנגלית: Little Charley Bear) היא סדרת טלוויזיה בריטית לילדים בהנפשה ממוחשבת שנוצרה על ידי דניאל פיקרינג בקריינות ג'יימס קורדן. פרק הבכורה של הסדרה שודר ב-CBeebies בשנת 2011. בישראל היא שודרה באותה שנה בערוץ לולי בדיבוב עברי, בו שיר הפתיחה של הסדרה בוצע על ידי אלי לולאי.

== עלילה ==
צ'ארלי הוא דוב צעצוע אפור שאוהב לדמיין, בכל פרק הוא וחבריו יוצאים להרתפקאות במקומות שיש עליהם סגנונות של תוכניות טלוויזיה כגוןː המערב הפרוע, הממלכה, הקוטב הצפוני והג'ונגל ולומדים על דברים רבים.

== דמויות ==
כל הדמויות בתוכנית הם בובות וצעצועים עם טכניקת הנפשה ממוחשבת.
* צ'ארלי (Charley)ː בובת דוב אפור, הדמות המרכזית בסדרה, אוהב לדמיין.
* קרלי (Frozo)ː צעצוע אמבטיה פינגווין שחור, מופיע בפרקים הקשורים לחורף, קרח ושלג.
* בלרינה (Bellarina)ː בובת בלרינה ורודה, אוהבת לרקוד.
* ארנבון (Nibblit)ː בובת ארנב כחול, אוהב לקפוץ.
* בובי (Midge)ː בובת דוב אפור, דומה בצורתו החיצונית לצ'ארלי רק יותר קטן.
* נצנץ (Rivet)ː צעצוע עשוי מתכת רובוט אפור.
* קרמל (Caramel)ː מיניאטורת פרה לבנה, זוהי הדמות היחידה העומדת על ארבע רגליים.

== דיבוב ==
הדיבוב העברי הופק על ידי ענבר שטגר עזרא ובוים על ידי אורלי קטן.

הערהː אין לדמויות מדבבים, וקולם הוא אותו הקול מהדיבוב האנגלי. המספר הוא הדמות המדובבת היחידה.
{| class="wikitable"
!שם הדמות
!מדבב\ת באנגלית
!מדבב\ת בעברית
|-
|מספר
|מארק וולארד
|יהונתן מגון
|}

==קישורים חיצוניים==

* 

קטגוריה:סדרות טלוויזיה לילדים
קטגוריה:סדרות טלוויזיה בריטיות לילדים
קטגוריה:סדרות הנפשה ממוחשבת
קטגוריה:סדרות טלוויזיה בריטיות שעלו לשידור בשנות ה-2010
קטגוריה:ערוץ לולי: סדרות
קטגוריה:סדרות ערוץ הופ!
קטגוריה:סדרות CBeebies
קטגוריה:סדרות הנפשה בריטיות
פנחס ביליצר

רבי פנחס ביליצר (בכתיב שנהג בזמנו: בילליטצער; נפטר בא' באלול ה'תרע"ג, 1913) היה רב הונגרי, מרא דאתרא ואב בית דין בסרנץ'.

==תולדות חייו==
נולד בשנת ה'תר"כ בסרנץ' לרבי עמרם ישי ולשפרה, בתו של שמעון היימן מאונגוואר.

מגיל 5 עד גיל 18 למד אצל סבו רבי יצחק אייזיק הלוי ביליצר ולאחר מכן נסע ללמוד בישיבת אונגוור אצל רבי חיים צבי מנהיימר (מחבר ספר 'עין הבדולח' ותלמיד החתם סופר) ומהרב שלמה גאנצפריד (מחבר ספר קיצור שולחן ערוך).

בשנת ה'תר"מ נישא לרחל לאה, בתו של לוי יצחק אסטרייכר ממונקטש. להם נולדו חמישה בנים וארבע בנות. לאחר פטירת אביו בשנת ה'תרמ"ט מילא את מקומו ברבנות סרנץ'.

נפטר א' אלול, ה'תרע"ג בהיותו בגיל 53 בסרנץ'. חתנו רבי מנחם פולק מילא את מקומו ברבנות סרנץ'.

==משפחתו==
* בנו, רבי יהונתן בנימין, (חתנו של רבי יהודה קרויס אב"ד לקנבך).
* בנו, רבי ברוך אב"ד בניו יורק (חתנו של רבי דוד דאנאטה מירושלים).<ref>[https://kevarim.com/rabbi-baruch-billitzer/comment-page-1/#comment-26954 תיעוד מקום קבורתו בניו יורק]. לתולדותיו ראה עלי זיכרון אדר ב', תשע"ט, עמוד מב ואילך.</ref>
* בנו, רבי יצחק אייזיק, (חתנו של רבי עזריאל מענצער מטעמעשוואר).
* בנו, רבי אפרים, דומ"ץ בעטלאהן, (חתנו של רבי יהודה ל"ש אב"ד ק"ק עטלהאן).
* בנו, רבי עמרם ישי.
* ביתו אסתר - חתנו, הרב אשר אנשיל יהודה מילר, אב בית דין ק"ק פעטראזשעני מחבר ספר שמן אשר.
* בתו, יהודית - חתנו וממלא מקומו ברבנות סרנץ' ר' מנחם סג"ל פאללאק, אב"ד סרנץ' ובסוף ימיו בניו יורק, מחבר ספר 'חלק לוי'.
* בתו, חיה נישאה לבית משפחת פנדריך.
* בתו, מרים נישאה לבית משפחת 'שיק'.

==תורתו==
לאחר פטירתו נדפסו דבר תורתו בידי חתנו, רבי אשר אנשיל מילר בספר גבעת פנחס. בספר מופיעות דרשות על התנ"ך ופרשת השבוע וחידושי הלכה וש"ס. בראש הספר הוסיף רבי אשר אנשיל את תולדות חייו של חמיו. בראשית הספר מופיעים גם מכתבי בני המחבר לרגל הוצאת הספר ובהם הערות תורניות על הנכתב בו.

חידושי תורה רבים ממנו נדפסו גם בכתבי עת ובקבצים התורניים.

==קישורים חיצוניים==
* 

==הערות שוליים==

קטגוריה:רבנים הונגרים
קטגוריה:הונגרים שנפטרו ב-1913
יצחק יעקב פוקס

הרב יצחק יעקב פוקס הוא רב, פוסק הלכה ומחבר ספרים.

==תולדות חייו==
נולד בירושלים לרב שלמה ולרבקה. למד בישיבת קול תורה אצל רבו הרב שלמה זלמן אוירבך. למד גם בישיבת חברון כנסת ישראל ובכולל נווה יהושע וכולל אור ההלכה אצל הרב אליהו קולדיצקי. נישא לרעייתו אסתר בת הרב יהודה צבי גליק.

שיטת הפסיקה שלו היא ליקוט של דברי הפוסקים ובראשם של רבי שלמה זלמן אוירבך, הרב יוסף שלום אלישיב והרב שמואל הלוי ואזנר וכן מספרי שו"ת של אחרוני זמננו. במקרה של מחלוקת הוא בדרך כלל ממליץ להחמיר אך מציין גם את הדעות המקילות. המחבר אינו מצטט מפוסקים בני הציונות הדתית.

הסכמות לספריו קיבל מרבותיו הרב שלמה זלמן אוירבך, הרב שמואל הלוי ואזנר, הרב יוסף שלום אלישיב ומהרבנים הרב יצחק יעקב וייס (גאב"ד העדה החרדית), הרב בן ציון אבא שאול, הרב חיים פנחס שיינברג והרב משה הלברשטם.

==ספריו==
* התפילה בציבור - דיני והלכות תפילה בציבור (ה'תשל"ח)
* תפילה כהלכתה - אוסף דינים והנהגות בענייני התפילות השונות לימות החול ולזמנים ומועדים שונים. כולל פירוט ההלכות והמנהגים לעדות ישראל השונות. (ה'תשמ"ט)
* הליכות בת ישראל - אוסף דינים והנהגות בענייני הליכות בת ישראל השונות כגון, חיובים הלכתיים שונים, ענייני צניעות, מצוות חינוך, שבת, והפרשת חלה.
* הכשרות - אוסף דינים והנהגות בענייני כשרות המטבח, הכלים והמאכלים. הספר מתייחס גם למצוות התלויות בארץ ולדיני השמיטה. (ה'תשס"ב)
* הליכות בין אדם לחברו - דינים והנהגות בענייני המצוות והחיובים שבין אדם לחברו.
* הליכות תינוקות וקטנים
* כדת משה וישראל - הליכות והנהגות שידוכים ונישואים (ה'תשפ"ד).

==קישורים חיצוניים==
* [https://www.dirshu.co.il/tag/הרב-יצחק-יעקב-פוקס/ מאמריו של הרב יצחק יעקב פוקס] לקריאה באתר דרשו

==הערות שוליים==

קטגוריה:מחברי ספרי הלכה
קטגוריה:רבנים חרדים ישראלים
קטגוריה:בוגרי ישיבת חברון כנסת ישראל
קטגוריה:בוגרי ישיבת קול תורה
קטגוריה:ירושלים: רבנים
מנזר סנטה מריה לה ריאל דה לאס הולגאס

מנזר סנטה מריה לה ריאל דה לאס הולגאס (בספרדית: Monasterio de Santa María la Real de Las Huelgas) הוא מנזר ציסטרציאני הממוקם כ-1.5 ק"מ מערבית לעיר בורגוס בספרד. מבחינה היסטורית היה המנזר מקום חתונות רבות של משפחות מלוכה, הן זרות והן ספרדיות, כולל זו של אדוארד הראשון, מלך אנגליה לעתיד ואלינור מקסטיליה בשנת 1254. מגדל השמירה של המנזר הוא גם מקום הולדתו של פדרו הראשון, מלך קסטיליה.

==קישורים חיצוניים==
* 

==הערות שוליים==

קטגוריה:אירופה: מנזרים נוצריים
קטגוריה:ספרד: מבני דת
יובב בן זרח

יובב בן זרח היה, לפי המקרא, מלך אדום השני. מלך על אדום אחרי בלע בן בעור ולפני חשם מארץ התימני. עיר מושבו הייתה בצרה.
בצרה, עירו של יובב
יובב בן זרח מופיע בשני מקומות בלבד בתנ"ך: בפרשת שמונת מלכי אדום בפרק לו בבראשית, ובפרשייה המקבילה בדברי הימים (פרק א). שני האזכורים זהים במדויק אלו לאלו 

== במדרש ==
במדרש שכל טוב מהמאה ה-12 מסופר על יובב:

בספר הישר מסופר על מלכותו של יובב:

== בקבלה ==
בקבלה היהודית תופסת פרשת שמונת מלכי אדום מקום חשוב, ולכן הוצעו מספר הצעות למה שהוא מסמל.

בספר עץ חיים מזוהה יובב עם ספירת החסד: .

בספר מגיד מישרים נכתב על יובב 

== זיהוי עם איוב ==
איוב, שלפי הספרות החיצונית מזוהה עם יובב. הציור צויר על ידי [[לאון בונה|217x217 פיקסלים]]
קיימת מסורת דרשנית המזהה את יובב בן זרח עם איוב. 

בתוספת המופיעה בסוף תרגום השבעים לספר איוב נכתב ש־Ἰὼβ (Iōb, איוב) נקרא בעבר Ἰωβάβ (Iōbab, יובב) ואביו נקרא Ζαρὲ (Zare, כלומר זרח).<ref>, פרק 42 פסוק 17β–17γ: "προϋπῆρχε δὲ αὐτῷ ὄνομα ᾿Ιωβάβ [...] ἦν δὲ αὐτὸς πατρὸς μὲν Ζαρὲ".</ref>

לפי הספר החיצוני דברי איוב, שלפי אברהם כהנא נכתב בין המאה הראשונה לפני הספירה למאה הראשונה לספירה, אדם בשם יובב מזרע עשו מזוהה בתור איוב.<ref>למשל בפרק א פסוק א: </ref>

אברהם אבן עזרא דוחה את הזיהוי של יובב כאיוב בפירושו לפרשת שמונת מלכי אדום בבראשית , וגם בפירושו לפסוק הראשון של ספר איוב .

== קישורים חיצוניים ==
* 
* 
* 
* "[https://upload.wikimedia.org/wikipedia/commons/1/14/ספרים_חיצוניים._דברי_איוב._אברהם_כהנא.pdf ספר דברי איוב]", בתוך: אברהם כהנא, הספרים החיצוניים לתורה נביאים כתובים, ושאר הספרים החיצוניים, תל אביב 1956
* 

== הערות שוליים ==

קטגוריה:אדום
קטגוריה:מלכים בתנ"ך
קטגוריה:איוב
קטגוריה:אישים בספר בראשית
קטגוריה:אישים בספר דברי הימים
עבדוליי סיסה

עבדוליי סיסה (בצרפתית: Abdoulaye Cissé; נולד ב-13 בפברואר 1996 בקונאקרי שבגינאה) הוא כדורגלן גינאי המשחק בעמדת הקשר האחורי בקבוצת הפועל חדרה מליגת העל הישראלית ובנבחרת גינאה.

== קריירת מועדונים ==
סיסה החל את הקריירה המקצוענית שלו בקבוצת פלו סטאר מליגת העל הגינאית. בשנת 2014 חתם באנז'ה מליגת המשנה הצרפתית, והחל לשחק בקבוצת המילואים של המועדון. בהמשך שיחק בקבוצות מרטיג ושילטיגיים במסגרת הליגות הנמוכות בצרפת.

ב-3 באוגוסט 2020 חתם סיסה בנובי פאזאר מליגת העל הסרבית.<ref></ref> הוא ערך 30 הופעות ליגה במדי המועדון, בהן הבקיע ששה שערים. לאחר מכן שיחק בקוג'אליספור, מנמנספור וטוזלספור במסגרת ליגת המשנה הטורקית. ב-26 ביולי 2023 חזר לנובי פאזאר, וערך 30 הופעות ליגה נוספות במועדון במהלך עונת , בהן הבקיע שער אחד.

ב-28 במאי 2024 חתם סיסה בהפועל חדרה מליגת העל הישראלית.

== קריירה בינלאומית ==
ב-28 ביולי 2013 ערך סיסה את הופעת הבכורה שלו בנבחרת גינאה, בניצחון 1-0 על נבחרת מאלי במסגרת מוקדמות אליפות האומות האפריקאיות 2014.

הוא היה חלק מסגל הנבחרת לטורניר גביע אפריקה לאומות 2015, וערך שלוש הופעות בטורניר.

ב-6 ביוני 2015 הבקיע את שער הבכורה שלו בנבחרת, בהפסד 2-1 לנבחרת צ'אד במשחק ידידות.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני אנז'ה
קטגוריה:כדורגלני מרטיג
קטגוריה:כדורגלני קוג'אליספור
קטגוריה:כדורגלני טוזלספור
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2015
קטגוריה:גינאים שנולדו ב-1996
אגום השני

אגום השני (גם: אגום קקרימה) היה השליט ה-8 או ה-9 ברשימת המלכים הכשית, הוא עלה לשלטון לאחר ששמשו-דיתנה הודח ובבל הובסה בידי המלך החיתי מורסיליס הראשון בשנת 1595 לפנה"ס (לפי הכרונולוגיה האמצעית). הוא הקים את השושלת הכשית ששלטה בבבל עד 1155 לפנה"ס (השושלת הבבלית השלישית).

== כתובת אגום קקרימה ==
המידע שקיים לגבי אגום השני מגיע דרך כתובת אגום-קקרים, טקסט אכדי שנכתב בכתב היתדות הנאו-אשורי, אך בשורות קצרות מאוד ובחיקוי של סגנון עתיק יותר. הכתובת נמצאה בשני עותקים שונים, ומתארת את החזרת הפסל של מרדוך, שנגנב על ידי החתים במהלך כיבוש בבל, והצבתו במקדש אסגילה ששופץ. בכתובת, אגום מציג את עצמו כשליט הלגיטימי וה"רועה" האכפתי של הכשים ושל האכדים כאחד. הוא טוען לשליטה על פדן ואלמן וגם על הגותים, "עם טיפש" – קבוצות הממוקמות באזורים שונים של הרי זגרוס.

הכתובת פותחת בהקדמה, בשם המלך, אילן יוחסין, כינויים וכן הלאה. היא מדגישה את היותו צאצא של אבי (רטאש) "הגיבור העז". הכתובת מפרטת באריכות על שובם של מרדוך ובת זוגו סרפניטו, מפרטת את תרומותיו הנדיבות הרבות של אגום למקדש, ומתארת את טיהור הבית עצמו על ידי קסם נחשים ובניית שדים מגנים לפתח הדלת.

מקורו הכתובת לא ברור. היא נמצאה על שני לוחות, אחד מהם מכסה 8 עמודים ויותר מ-350 שורות, וכולל פרטים אזוטריים רבים הנוגעים למקדש ולטקסיו. האחד נמצא בספריית אשורבניפל, ומתיימר להיות עותק של כתובת שנעשתה בעת העתיקה; ואילו השני נמצא במקום אחר בקויוונג'יק, נינוה העתיקה. יש שמפקפקים במקוריותו וטוענים שזהו מאמר תעמולה בדוי ומאוחר יותר לפולחן מרדוך, המדגיש פטורים מסוימים ממס שניתנו לשיקום הפסלים. כתוֹבות מלכותיות מהתקופה הכשית כתוּבות בדרך כלל בשומרית. אלה הסבורים שהוא אותנטי מצביעים על האיקונוגרפיה של השדים המתוארים על דלת הצ'לה , המייצגים את אויביו המובסים של מרדוך, האלים של ערים שנכבשו על ידי בבל, כמו אשנונה, דבר שמתאים לתאולוגיה הבבלית התיכונה.
סטיב בלום

סטיב בלום (באנגלית: Steve Blum; נולד ב-29 באפריל 1960) הוא שחקן ומדבב אמריקאי ממוצא יהודי.

==ביוגרפיה==
בלום נולד באפריל 1960, למשפחה יהודית בסנטה מוניקה, קליפורניה. בילדותו סבל מעודף משקל. כשהיה בן 12, עבד בלום בחנות הספרים של סבו בהוליווד, שם היה ממיין ומקטלג כותרים.

הוא החל לעבוד בחברה Empire International Pictures בחדר הדואר עקב הקול העמוק שלו. הוא החל לדבב במשרה מלאה אף שהוצע לו גם להיות מנהל שיווק.

הוא החל לדבב במספר סדרות ביניהם מ:קאובוי ביבופ, מלחמת הכוכבים: המורדים, סמוראי צ'מפלו, נארוטו ואת דמותו של וולברין במספר הפקות של מארוול.

ב-5 ביוני 2012 הוענק לו שיא גינס על היותו המדבב הפורה ביותר במשחקי ווידאו, עם 261 הופעות לזכותו, נכון ל-10 במאי 2012.

==חיים אישיים==
בלום נשוי למדבבת מרי אליזבת מקגלין משנת 2017 ויש לו שלושה בנים מזוגיות קודמת.

==פילמוגרפיה==
=== קולנוע ===
{| class="wikitable"
! שנה
! סרט
! תפקיד
|-
| 1985
| Countdown to Looking Glass
| מרטי שינדלר
|-
| 2014
| הקופסונים
| שואו וספארקי
|-
| 2014
| דורימון: תמיד לצידך
| יושיו מינמוטו
|-
| 2015
| מפלצת של מלון 2
| תפקידים שונים
|-
| 2016
| באטמן: דם רע
| פיירפליי והמסיכה השחורה
|-
| 2018
| באמבלבי
| וויג'ק
|-
| 2019
| שהאזאם
| אנווי וגלוטוני
|-
| 2020
|אגדות מורטל קומבט: נקמתו של סקורפיון
| סאב זירו, בי האן
|-
| 2021
| המכשף: סיוטו של הזאב
| לשי
|-
|2022
|Catwoman: Hunted
|סולומון גרנדי / אבדון
|}

=== טלוויזיה ===
{| class="wikitable sortable"
! שנה
! סדרה
! תפקיד
|-
| 1999
| קאובוי ביבופ
| ספייק ספינג'ל
|-
| 2002
| שינזו
| סאגו
|-
| 2005-2006
| סמוראי צ'מפלו
| מוגן
|-
| 2009-2019
|נארוטו
| אורוצ'ימארו, זבוזה מומוצ'י
|-
|2007-2008
|דיג'ימון
| פלקומון, פקומון, קרוונון, ראוומון
|-
| 2014-2018
|מלחמת הכוכבים: המורדים
| זב אורליוס, אלטון קסטל
|-
| 2018
|קונג פו פנדה: כפות הגורל
| ג'ינדיאיו, פניקס האדום
|-
|2016, 2018–2019	
|משמר האריות
| מקוצ'ה
|-
| 2020
|קוטל השדים
| קיוגאי
|-
|2022-2023
|הנבלים מהוואלי
|אוניקס
|-
|2023
|המנדלוריאן
|זב
|}

== קישורים חיצוניים ==

קטגוריה:מדבבים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1960
בוריס יופה (פיזיקאי)

בוריס יופה (ברוסית: Борис Лазаревич Иоффе; ( 6 ביולי 1926, מוסקבה - 18 ביוני 2022, מוסקבה) היה פיזיקאי סובייטי ממוצא יהודי. הוא התמחה בפיזיקה גרעינית. 

==קורות חיים==
בוריס יופה נולד בשנת 1926 במוסקבה למשפחה יהודית. אביו היה רופא. 

בשנת 1949 יופה סיים לימודי פיזיקה באוניברסיטת מוסקבה. החל משנת 1947 הוא למד אצל לב לנדאו.

בשנת 1950 יופה החל לעבוד במכון לפיזיקה של אקדמיה של ברית המועצות למדעים. הוא היה פעיל בפרויקט בניית פצצה גרעינית סובייטית.

בשנת 1954 יופה סיים עבודת תואר שלישי ובשנת 1960 פוסט-דוקטורט. בשנת 1977 הוא קיבל תואר פרופסור במכון בו עבד.

בשנת 1990 הוא נבחר כחבר בהתכתבות של האקדמיה למדעים של ברית המועצות. בשנים 2011 ו-2016 הוא היה מועמד למעמד "חבר" אך לא נבחר.

יופה פעל בתחום פיזיקת חלקיקים, פיזיקה של אנרגיות גבוהות ותאוריה לבניית כורים גרעינים. בשנת 1956 בשיתוף עם לב אוקון הוא פרסם מאמר על התנהגות חלקיקים. יופה ביצע חישובים לבדיקת תפקוד של מספר כורים גרעיניים שהותקנו בתחנות כוח. הוא כתב מספר מאמרים ביחד עם איסאק פומרנצ'וק.

על פעילותו הוענקו לו פעמיים עיטור אות הכבוד. בשנת 2007 הוא קיבל פרס על שם תאם ובשנת 2009 פרס על שם פומרנצ'וק.

יופה היה חובב טיפוס הרים. הוא עלה על מספר רב של פסגות בגובה מעל ל-6,000 מ'. יופה כתב מאמר מפורט על היסטוריית פיתוח פצצה גרעינית בברית המועצות.

==קישורים חיצוניים==
* [https://iopscience.iop.org/article/10.1070/PU2006v049n07ABEH006112/pdf ביוגרפיה] 
* [https://www.researchgate.net/profile/I-Dremin/publication/243584235_Boris_Lazarevich_Ioffe_on_his_eightieth_birthday/links/58ac7a7f92851c3cfda0542b/Boris-Lazarevich-Ioffe-on-his-eightieth-birthday.pdf ביוגרפיה] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מקבלי עיטור אות הכבוד
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:ילידי 1926
קטגוריה:נפטרים ב-2022
לב אוקון

לב אוקון (ברוסית: Лев Борисович Окунь;7 ביולי 1929, מחוז קלוגה-23 בנובמבר 2015, מוסקבה) היה פיזיקאי סובייטי-רוסי ממוצא יהודי. הוא התמחה בפיזיקה גרעינית. 

==קורות חיים==
לב אוקון נולד בשנת 1929 בעיירה סוחיניצ'י שבמחוז קלוגה למשפחה יהודית. 

בשנת 1953 אוקון סיים לימודי פיזיקה באוניברסיטה הלאומית למחקר גרעיני. 

בשנת 1954 אוקון החל לעבוד במכון לפיזיקה של אקדמיה של ברית המועצות למדעים. בשנת 1956 אוקון סיים עבודת תואר שלישי ובשנת 1961 פוסט-דוקטורט. בשנת 1977 הוא קיבל תואר פרופסור במכון בו עבד.

אוקון היה מלמד במכון לפיזיקה וטכנולוגיה של מוסקבה וכיהן בתפקיד פרופסור החל משנת 1967.

בשנת 1990 הוא נבחר כחבר של האקדמיה למדעים של ברית המועצות. בשנת 2013 כמחאה לשינויים הצפויים בתפקוד האקדמיה הוא עזב אותה.

אוקון פעל בתחום פיזיקת חלקיקים. בשנת 1953 הוא פרסם את עבודתו הראשונה שבוצע בהדרכת ארקדי מגדל. בשנת 1956 הוא פרסם עבודה על קווארקים (ביחד עם יעקב זלדוביץ'). בשנת 1962 בכנס של CERN הוא לראשונה השתמש במונח הדרון. 

על פעילותו הוענק לאוקון עיטור אות הכבוד. בשנת 1988 הוא קיבל "מדליית מאטאוצ'י" של האקדמיה האיטלקית. בשנת 2002 הוא קיבל מדליית זהב של לנדאו ובשנת 2008 פרס על שם פומרנצ'וק.

אוקון כתב ספר מדע פופולרי על חלקיקים.

==קישורים חיצוניים==
* [https://pubs.aip.org/physicstoday/Online/10533/Lev-Borisovich-Okun ביוגרפיה] 
* [https://web.archive.org/web/20130919111936/http://ufn.ru/ufn09/ufn09_7/Russian/r097l.pdf ביוגרפיה] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים רוסים
קטגוריה:מקבלי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:חברי האקדמיה אירופיאה
קטגוריה:ילידי 1929
קטגוריה:נפטרים ב-2015
משה פרלמן (מזרחן)

משה פרלמן (1905–2001, באנגלית: Moshe Perlmann) היה פרופסור יהודי-אמריקאי לערבית ומזרחן, שתרגם, ערך וחקר חיבורים מהעולם המוסלמי.

== חייו ==
נולד באודסה ב-1905 ובשנת 1924 גורש מרוסיה בשל פעילות סוציאליסטית, ועלה לארץ ישראל. ב-1940 היגר לארצות הברית, שם נשא את אשתו אידה ברנר. נפטר ב-7 בספטמבר 2001.<ref></ref>

== קריירה ==
בין 1924–1937 למד ערבית באוניברסיטה העברית בירושלים, ולאחר מכן באוניברסיטת לונדון, שם קיבל תואר דוקטור להיסטוריה אסלאמית. ב-1961 מונה לפרופסור לערבית באוניברסיטת קליפורניה, בלוס אנג'לס.<ref></ref>

== יצירתו ==
תחום העניין העיקרי שלו היה פולמוס איסלאמי-יהודי-נוצרי, והוא תרם למחקר מהדורות ביקורתיות ותרגומים של שלושה טקסטים ערביים משמעותיים. הראשון שבהם הוא "אפחאם אל-יהוד" (=השתקת היהודים) של היהודי שהתאסלם מהמאה ה-12, סמואל אל-מגרבי.<ref>Samau'al Al-Maghibi, Ifham Al-Yahud, Silencing The Jews, New York 1963</ref> השני הוא החיבור על שלושת הדתות האברהמיות, מאת הפילוסוף היהודי מהמאה ה-13, אבן כמונה. הטקסט השלישי הוא חיבור הלכתי של אחמד אל-דמנהורי, איש דת אסלאמי מהמאה ה-18, שטען על פי מקורות אסלאמיים כי יש להרוס את כל הכנסיות הנוצריות של קהיר.

פרלמן תרגם גם את הכרך הרביעי בהיסטוריה של אל-טברי, "הממלכות העתיקות", ופרסם שורת מאמרים וסקירות בתחומי ערבית, אסלאם ומדעי היהדות. מספר ממאמריו עוסקים גם בספרות תקופתית רוסית-יהודית.

כמה ממכתביו שמורים בספרייה הלאומית בירושלים.<ref></ref>

== קישורים חיצוניים ==
* [https://www.nli.org.il/he/search?projectName=NLI#&q=creator,contains,Perlmann%2c%20Moshe&bulkSize=30&index=30&sort=rank&t=allresults רשימת מאמרים של משה פרלמן באתר הספרייה הלאומית]

== הערות שוליים ==

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת לונדון
קטגוריה:חוקרי אסלאם יהודים
קטגוריה:חוקרי דתות
קטגוריה:יהודים אוקראינים
קטגוריה:יהודים שהיגרו מרוסיה לארצות הברית
קטגוריה:מזרחנים אמריקאים
קטגוריה:מזרחנים יהודים
קטגוריה:מזרחנים
קטגוריה:מתרגמים אמריקאים
קטגוריה:אמריקאים שנולדו ב-1905
קטגוריה:אמריקאים שנפטרו ב-2001
רייצ'ל ריבס

רייצ'ל ריבס (באנגלית: Rachel Reeves; נולדה ב-13 בפברואר 1979) היא פוליטיקאית בריטית חברת מפלגת הלייבור, המכהנת כשרת האוצר בקבינט של קיר סטארמר וכנציגת מחוז לידס מערב בבית הנבחרים הבריטי.

== ביוגרפיה ==
ריבס גדלה ברובע לואישהאם של לונדון. היא סיימה תואר ראשון בפילוסופיה, כלכלה ומדע המדינה באוניברסיטת אוקספורד ותואר שני בכלכלה מבית הספר לכלכלה של לונדון. עבדה בבנק אנגליה ובחברת HBOS.

בבחירות הכלליות ב-2005 התמודדה מטעם מפלגת הלייבור למושב בית הנבחרים של מחוז ברומלי וצ'יזלהרסט אך הפסידה למועמד המפלגה השמרנית. בבחירות 2010 ניצחה בהתמודדות למושב מחוז לידס מערב ומאז נבחרה לכהונות המשך גם בבחירות 2015, 2017, ו-2019. בשנים 2017–2020 כיהנה כיושבת ראש ועדת העסקים והמסחר בפרלמנט. בתקופתו של אד מיליבנד כמנהיג מפלגת הלייבור כיהנה כממשלת הצללים שלו כשרת העבודה והפנסיה וכמזכירה הראשונה במשרד האוצר. ריבס תמכה באנדי בורנהאם ולאחר מכן באואן סמית' בהתמודדותם מול ג'רמי קורבין לתפקיד מנהיג מפלגת הלייבור. לאחר בחירתו של קיר סטארמר כמנהיג המפלגה, מונתה באפריל 2020 כצ'נסלור של דוכסות לנקסטר בממשלת הצללים ובמאי 2021 לשרת האוצר בקבינט הצללים. בתפקיד זה קידמה את הצעת המדיניות ל"כלכלה בטוחה" ("Securonomics") שאומצה על ידי מפלגת הלייבור כתוכנית הכלכלית. על פי מדיניות זו על בריטניה לקדם ולהעדיף ביטחון כלכלי באמצעות הבטחת שרשראות אספקה ובניית כושר ייצור באזורים שבהם בריטניה מסתמכת יתר על המידה על מדינות אחרות, במיוחד לא ידידותיות, וזאת על פני מדיניות של פתיחות בינלאומית לסחר.

ריבס חברה בשדולת ידידי ישראל במפלגת הלייבור, היא הייתה ממבקריו של קורבין בנושא האנטישמיות הגואה במפלגת הלייבור בתקופת כהונתו כמנהיג המפלגה.

ב-5 ביולי 2024, לאחר ניצחון מפלגת הלייבור בהבחירות הכלליות בממלכה המאוחדת, מונתה ריבס לשרת האוצר בקבינט של סטארמר. היא האישה הראשונה לכהן בתפקיד זה.

ריבס נשואה ואם לשניים. אחותה הצעירה אלי ריבס וגיסה ג'ון קרייר, חברים אף הם בבית הנבחרים הבריטי מטעם מפלגת הלייבור.

==קישורים חיצוניים==
* 

* [https://members.parliament.uk/member/4031/contact רייצ'ל ריבס] באתר הפרלמנט הבריטי

==הערות שוליים==

קטגוריה:פוליטיקאיות בריטיות
קטגוריה:שרי האוצר של בריטניה
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בוגרי אוניברסיטת אוקספורד
קטגוריה:בוגרות אוניברסיטת אוקספורד
קטגוריה:בוגרי בית הספר לכלכלה של לונדון
קטגוריה:בוגרות בית הספר לכלכלה של לונדון
קטגוריה:בריטיות שנולדו ב-1979
קטגוריה:בריטים שנולדו ב-1979
שארל אודינו

לוטננט-גנרל שארל ניקולא ויקטור אודינו, הדוכס השני דה רג'ו (בצרפתית: Nicolas-Charles-Victor Oudinot; 3 בנובמבר 1791 – 7 ביוני 1863), בנם הבכור של המרשל של נפוליאון הראשון, ניקולא אודינו ושרלוט דרלין, וגם הוא טיפח קריירה צבאית.

== ביוגרפיה ==
אודינו נולד ב-3 בנובמבר 1791 בבר-לה-דוק, ושירת במהלך מסעותיו המאוחרים של נפוליאון, 1809–1814, והועלה לדרגת קומנדנט ב-1814 על התנהגות אמיצה. בניגוד לאביו הוא היה בחיל הפרשים, ולאחר פרישתו בשנים הראשונות של הרסטורציה החזיק בפיקוד על בית הספר לפרשים בסומיר (1822–1830) והיה המפקח הכללי של הפרשים (1836–1848).

אודינו ידוע בעיקר כמפקד המשלחת הצרפתית שצרה וכבשה את רומא ב-1849, ריסקה את הרפובליקה הרומית המהפכנית קצרת-הימים וביססה מחדש את כוחו הזמני של האפיפיור פיוס התשיעי, תחת חסות הנשק הצרפתי. הדיווח הקצר שלו שפורסם מציג את המבט הצרפתי על האירועים. לאחר ההפיכה של לואי נפוליאון ב-2 בדצמבר 1851, כאשר לקח חלק בולט בהתנגדות לטובת הרפובליקה השנייה, הוא פרש מהחיים הצבאיים והפוליטיים, למרות שנשאר בפריז.

לצד הזיכרונות הקצר של פעולותיו באיטליה ב-1849, הוא כתב כמה יצירות בעלות עניין מיוחד יותר, על דרגות ומסדרים צבאיים, השימוש בחיילים בבניית עבודות ציבוריות ופרשים ודיור ראוי: Aperçu historique sur la dignité de marechal de France (1833); Considérations sur les ordres militaires de Saint Louis, &c. (1833); "De L'Italie et de ses Forces Militaires" (1835); L'Emploi des tropes aux grands travaux d'utilité publique (1839); De la Cavalerie et du casernement des tropes à cheval (1840); Des Remontes de l'armée (1840).

הוא מת בבר-לה-דוק ב-7 ביוני 1863.

בסרטו של לואיג'י מגני בשם העם הריבוני (1990), את אודינו מגלם ג'יאני גארקו.

==קישורים חיצוניים==

== הערות שוליים ==

קטגוריה:אישים הקבורים בבית הקברות פר לשז
קטגוריה:גנרלים צרפתים
קטגוריה:צרפתים שנולדו ב-1791
קטגוריה:צרפתים שנפטרו ב-1863
ג'ורדן כהן

ג'ורדן כהן (באנגלית: Jordan Cohen; נולד ב-31 ביולי 1997) הוא כדורסלן אמריקאי-ישראלי המשחק בעמדת הרכז במכבי עירוני רמת גן מליגת העל בכדורסל.

== ראשית חייו ==
כהן נולד בטרזנה, לוס אנג'לס, קליפורניה, למשפחה יהודית אמריקאית. הוא למד בתיכון קמפבל הול בסטודיו סיטי, קליפורניה.

ב-2017 שיחק בנבחרת ארצות הברית במשחקי המכביה העשרים יחד עם טרוויס ווריק, וזכה עימה במדליית זהב.

== קריירת מכללות ==
כהן שיחק כדורסל מכללות באוניברסיטת להיי, שם התמחה בכלכלה. בעונתו הראשונה, עונת 2016/17, רשם 5.4 נקודות, 2.1 ריבאונדים ו-2.1 אסיסטים בממוצע למשחק, וכ העלה את ממוצעיו ל-9.3 נקודות, 3.6 ריבאונדים ו-2.4 למשחק. בשתי העונות האחרונות שלו שימש כקפטן הקבוצה, ובשתיהן נבחר לחמישיית העונה השלישית בפטריוט ליג לאחר שרשם ממוצעים של 13.6 נקודות, 3.9 ריבאונדים ו-3.6 אסיסטים למשחק בעונתו השלישית ו-14.2 נקודות, 3.5 ריבאונדים ו-4.2 אסיסטים למשחק בעונתו הרביעית והאחרונה. כמו כן, הוא נבחר לקבוצת המצטיינים האקדמיים בפטריוט ליג בשלוש השנים האחרונות שלו.

== קריירה מקצועית ==
באוגוסט 2020 חתם כהן לשנה במכבי חיפה מליגת העל בכדורסל, אך בנובמבר שוחרר מבלי ששיחק בקבוצה וחתם במכבי אשדוד מהליגה הלאומית. הוא שיחק במדיה בעונות ו-, בסיומה ירדה אשדוד לליגה הארצית.

בקיץ 2022 כהן חתם במכבי מעלה אדומים, אך בפברואר 2023 עבר למכבי עירוני רמת גן, עימה זכה באליפות הליגה הלאומית לעונת . הוא המשיך עם הקבוצה גם בעונת 2023/2024 בליגת העל בכדורסל, וב-29 בינואר 2024 קלע שיא קריירה של 28 נקודות בניצחון 89–77 על הפועל גליל עליון ונבחר למצטיין המחזור. הוא נבחר לשחקן הישראלי המצטיין של חודש ינואר בליגה ובסיום העונה נבחר ל לאחר שהעמיד ממוצעים של 11 נקודות, 3.2 ריבאונדים ו-2.9 אסיסטים למשחק.

== קישורים חיצוניים ==

*[https://www.basket.co.il/player.asp?PlayerId=13277 פרופיל], באתר מנהלת ליגת העל בכדורסל
*משה הליקמן, [https://sportsrabbi.com/גורדן-היהודי-על-המתאזרח-של-העונה-בליג ג'ורדן היהודי: על המתאזרח של העונה בליגת העל], באתר Sports Rabbi, 10 בינואר 2024
*

== הערות שוליים ==

קטגוריה:כדורסלני מכבי חיפה
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:קליפורניה: כדורסלנים
קטגוריה:לוס אנג'לס: כדורסלנים
קטגוריה:כדורסלני מכבי אשדוד
קטגוריה:כדורסלני מכבי מעלה אדומים
קטגוריה:כדורסלני מכבי עירוני רמת גן
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת להיי
קטגוריה:אמריקאים שנולדו ב-1997
קטגוריה:ישראלים שנולדו ב-1997
לייב רוטבלאט

לייב (לוטק) רוטבלאט (בפולנית: Lejb Rotblat; 14 באוקטובר 1918 – 8 במאי 1943) היה פעיל ההתנגדות היהודית בשואה בפולין.

==קורות חיים==
רוטבלאט התגורר ברחוב טוורדה שבוורשה יחד עם אימו שניהלה שם בית יתומים. הוא ואימו הסתירו קבוצת ילדים יהודים באחד מהבתים בו גרו בזמן הגירוש למחנה ההשמדה טרבלינקה. אריה וילנר היה אחד מאלה שמצאו מקלט בדירתם. רוטבלאט גדל כבן יחיד לאימו, שהתאלמנה בגיל צעיר.

כאשר התארגן הקן הוורשאי מחדש, עברו כמה מדריכים מקן "הנוער הציוני" אל "עקיבא". גם לייב בא מהנוער הציוני, זמן מה עבר עם קבוצות העבודה מטעם היודנראט לצד הארי, אחר כך הלך לעבוד בהנהלת נקודת הפליטים בדזיקה 3, ושם חלה בטיפוס.

לאחר המחלה היה חלש מכדי להמשיך בעבודתו וקיבל הצעה לנהל את אחת החנויות של צרכנית עובדי היודנראט. בצרכנייה זאת עבדה גם פרידה זיגמן, חברי הפלוגה בנאלבקי 10 היו גם נסגרים שם עם כלב כשומרים בלילות, תמיד היה לוטק לחוץ בתפקידיו השונים, היה עוזר לאימו בבית היתומים, עובד למחייתו והיה מסור לעבודתו החינוכית.

לייב היה פעיל בתנועת ההתנגדות היהודית והשתתף במרד גטו ורשה כחלק מלוחמי אי"ל ברחוב מילא 18, היה מעורב ביצור נשק בגטו, ועזר לאסוף נשק בזמן המרד, הוא נמנה למפקד קבוצתו של חברי בני עקיבא והם נלחמו באזור הגטו המרכזי, ב-8 במאי 1943 לייב ואימו התחבאו בבונקר, לאחר שהבונקר נתפס על ידי הגרמנים, הלוחמים חששו מנפילה בשבי, ובפקודתו של אריה וילנר רוב הלוחמים התאבדו וכך גם לייב ולאחר שירה באימו כבקשתה.

רוטבלאט נקבר בקבר אחים יחד עם לוחמי אי"ל אך מקום קבורתם אינו ידוע.

== הנצחה ==
האובליסק בתל אנליביץ', עליו נחרט שמו של רוטבלאט
שמו של רוטבלאט נחרט בשנת 2006 על האובליסק הממוקם באנדרטת מילא 18 ("תל אנילביץ'"), שם נהרג.

== קישורים חיצוניים ==

== לקריאה נוספת ==
*
* 

== הערות שוליים ==

קטגוריה:ילידי 1918
קטגוריה:פולנים שנפטרו ב-1943
קטגוריה:אנשי מחתרת שנספו בשואה
קטגוריה:פרטיזנים יהודים מפולין
הגביע השוודי בכדורגל נשים

הגביע השוודי בכדורגל נשים (בשוודית: Svenska Cupen) הוא טורניר כדורגל נשים המאורגן על ידי התאחדות הכדורגל השוודית המשוחק בשיטת הנוק אאוט, ונחשב לשני בחשיבותו בשוודיה אחרי הליגת העל השוודית לנשים. מחזיקת הגביע הנוכחית היא פיטאה, וזו הזכייה הראשונה בתולדותיה.

הקבוצות המעוטרות ביותר בתולדות המפעל הן אוקסבק ורוזנגארד אשר זכו בגביע 6 פעמים כל אחת.

==סיבובים וקבוצות==
* סיבוב ראשון – 44 קבוצות (ליגה שלישית ומטה)
* סיבוב שני – 36 קבוצות (22 הקבוצות שנותרו מהסיבוב הראשון + 14 קבוצות מהליגה השנייה)
* סיבוב שלישי – 32 קבוצות (18 הקבוצות שנותרו מהסיבוב הראשון + 14 קבוצות מהליגה הראשונה)
* סיבוב רביעי – שמינית גמר
* סיבוב חמישי – רבע גמר
* סיבוב שישי – חצי גמר
* סיבוב שביעי – גמר

==מחזיקות הגביע==
{| class="sortable wikitable" style="text-align:center"
|-
!עונה !! זוכה (מספר זכייה) !! תוצאה !! סנגית
|-
|1981||ג'יטקס (1)|| 5–3 (בפנדלים)|| המארבי
|-
|1982||ג'יטקס (2)|| 4–1 || המארבי
|-
|1983||סוננה (1)|| 2–0 || המארבי
|-
|1984||ג'יטקס (3)|| 5–2 || אלנו
|-
|1985||אוקסבק (1)|| 2–0 || גאייס
|-
|1986||אוקסבק (2)|| 1–0 || סוננה
|-
|1987||אוקסבק (3)|| 2–0 || ג'יטקס
|-
|1988||אוקסבק (4)|| 1–0 || מלבקנס
|-
|1989||אוקסבק (5)|| 2–1 || ג'יטקס
|-
|1990||מאלמה (1)|| 3–0 || אוקסבק
|-
|1991||אוקסבק (6)|| 3–2 || גידאונסברגס
|-
|1992||אלבכה (1)|| 2–1 || גידאונסברגס
|-
|1993||גידאונסברגס (1)|| 4–1 || אלבכה
|-
|1994||המארבי (1)|| 2–1 || גידאונסברגס
|-
|1995||המארבי (2)|| 1–0 || אלבכה
|-
|1996||אלבכה (2)|| 2–1|| בלינגה
|-
|1997||מאלמה (2)|| 2–1 || סוננה
|-
|1999/1998||אלבכה (3)|| 2–1 (הארכה) || יורגודן
|-
|2000/1999||יורגודן (1)|| 3–1 || אלבכה
|-
|2001||אומאו (1)|| 2–1 || יורגודן
|-
|2002||אומאו (2)|| 3–0 || קופרברגס/לנדווטר
|-
|2003||אומאו (3)|| 1–0 (הארכה) || מאלמה
|-
|2004||יורגודן/אלבכה (2)|| 2–1 || אומאו
|-
|2005||יורגודן/אלבכה (3)|| 3–1 || אומאו
|-
|2006||לינשפין (1)|| 3–2 || אומאו
|-
|2007||אומאו (4)|| 4–3 || א.י.ק סולנה
|-
|2008||לינשפין (2)|| 1–0 (הארכה) || אומאו
|-
|2009||לינשפין (3)|| 2–0 || אומאו
|-
|2010||ארברו (1)|| 4–1 || יורגודן/אלבכה
|-
|2011||גטבורג (1)|| 2–2 (הארכה)<br>3–2 (בפנדלים)|| טירסה
|-
|2012||גטבורג (2)|| 2–1 (הארכה) || טירסה
|-
|2014/2013||לינשפין (4)|| 2–1 || קריסטיאנסטאדס
|-
|2015/2014||לינשפין (5)|| 2–0 || רוזנגארד
|-
|2016/2015||רוזנגארד (3)|| 3–1 || לינשפין
|-
|2017/2016||רוזנגארד (4)|| 1–0 || לינשפין
|-
|2018/2017||רוזנגארד (5)|| 1–0 || לינשפין
|-
|2019/2018||גטבורג (3)|| 2–1 || קריסטיאנסטאדס
|-
|2020/2019||colspan=3| הגביע בוטל בעקבות מגפת הקורונה
|-
|2021/2020||האקן (1)|| 3–0 || אסקילסטונה יונייטד
|-
|2022/2021||רוזנגארד (6)|| 2–1 (הארכה) || האקן
|-
|2023/2022||המארבי (3)|| 3–0 || האקן
|-
|2024/2023||פיטאה (1)|| 3–0 || האקן
|}

==קישורים חיצוניים==

קטגוריה:תחרויות כדורגל נשים באירופה
קטגוריה:תחרויות כדורגל בשוודיה
קטגוריה:שוודיה: כדורגל נשים
בריוורסט

בריוורסט (בגרמנית: Brühwurst; "נקניקייה חלוטה" או "נקניקייה מבושלת") הוא השם הכולל למספר סוגי נקניקיות (ונקניקים) לפי הסיווג הגרמני.<ref></ref> הם נקניק/נקניקייה מבושלים שצרובים או חלוטים, בניגוד למצב נא של הנקניקייה. הם מוכנים בדרך כלל מבשר נא שקצוץ דק, לפעמים מעושנים ומוגשים בדרך כלל חמים.

בעולם דובר האנגלית נקניקיות כאלה מחולקות בדרך כלל לשתי מחלקות: נקניקיות מבושלות (למשל נקניקיות בלחמנייה) ונקניקיות מעושנות מבושלות (למשל קילבסה).

== מאפיינים ועיבוד ==
המרקם של הנקניקייה הצרובה תלוי ביכולת קשירת המים של הבשר. זה גבוה במיוחד מיד לאחר השחיטה, כך שנקניקיות יוצרו באופן מסורתי מבשר "עדיין חם ונשחט טרי". בתקופות עכשוויות, נקניקיות מיוצרות בעיקר באמצעות בשר מצונן או מיושן. בנוסף, ייצוב שומן ויצירת המבנה (גֶ'לַצִיָה, כלומר מעבר ג'ל, היא היווצרות של ג'ל ממערכת עם פולימרים) הם גורמים מכריעים בנקניקיה מבושלת.

== סוגים ==
נקניקיית ליון משובחת במעטפת טבעית
על פי ההנחיות הגרמניות, נקניקיות מבושלות מחולקות לבשר ולמוצרי בשר, בחלוקה כללית לארבע קבוצות:
* נקניקיות מבושלות ( פרנקפורטרים, דברצני)
* נקניק מבושל, טחון (ליון, נקניקייה לבנה), קציץ בשר, בורנוורסט - Burenwurst)
* נקניק מבושל גס (נקניק מעושן, נקניק קריינר, נקניק בירה, קרקאואר)
* נקניק מבושל עם תוספות (קזהקריינר, נקניק חזיר).

סוגים נוספים של בריוורסט כוללים את Bierschinken, Knackwurst ו-Bierwurst.

== הוראות הצבא ==
בריוורסט שימש במזון הצבאי כמזון שאינו מתכלה (שאינו דורש קירור) וכמזון בעל תכונות דומות למוצרים טריים.

== לקריאה נוספת ==
* רשימת נקניקיות

== קישורים חיצוניים ==

* 
* 

== הערות שוליים ==

קטגוריה:נקניקיות
קטגוריה:נקניקים
קטגוריה:המטבח הגרמני